S-3427/2022

Mál þetta, sem dómtekið var 12. desember sl., er höfðað með ákæru, útgefinni af lögreglustjóranum á höfuðborgarsvæðinu 12. júlí 2022, á hendur: „G-kk-þgf H-kk-þgf K-kk-þgf, kt. [...], [...], Reykjavík, fyrir eftirtalin umferðar-, áfengis-, fíkniefna-, lyfja- og vopnalagabrot, með því að hafa:

1. Laugardaginn 8. ágúst 2020 ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 675 ng/ml) um Reykjanesbraut við Sprengisand í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Föstudaginn 16. apríl 2021 við [...] í Reykjavík framleitt 96 lítra af landa með 37-42% áfengisstyrkleika og 446 lítra af gambra með 11- 19% áfengisstyrkleika og haft í vörslum sínum, 7,09 gaf amfetamíni, 71,04 gaf maríhúana, 54 stykki af gabapentin Mylan, 1 stykki af Pregabalin Krka, 8 stykki af lyfseðilsskyldum læknislyfjum og 99,97 grömm og 4 stykki af óþekktum efnum, án þess að hafa markaðs og lyfsöluleyfi Lyfjastofnunar og án þess að hafa lyfseðil eða lyfjaávísun fyrir lyfjunum í læknisfræðilegum tilgangi, sem lögreglumenn fundu við húsleit að [...].

Telst brot þetta varða við a-lið 2. mgr. 4. gr., sbr. 2. mgr. 6. gr., sbr. 1. mgr. 27. gr. áfengislaga nr. 75/1998 og 2. gr. og 1. mgr. og 2. mgr. 3. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Föstudaginn 16. apríl 2021 haft í vörslum sínum gaddakylfu og heimatilbúna sprengju, sem lögreglumenn fundu við húsleit að [...].

Telst brot þetta varða við 4. mgr. 27. gr. og c-lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019. Krafist er upptöku á 96 lítrum af landa og 446 lítrum af gambra, 7,09 gaf amfetamíni, 71,04 gaf maríhúana, 54 stykkjum af gabapentin Mylan, 1 stykki af Pregabalin Krka, 8 stykkjum af lyfseðilsskyldum læknislyfjum og 99,97 g og 4 stykkjum af óþekktum efnum, sem lagt var hald á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Jafnframt er krafist upptöku á gaddakylfu og sprengju sem lagt var hald á við rannsókn málsins, með vísan til 1. mgr. 37. gr. vopnalaga nr. 16/1998.“

Í þinghaldi 13. október sl. féll sækjandi frá hluta 2. ákæruliðar er varðar ákæru á hendur ákærða, fyrir að hafa haft í vörslum sínum 54 stykki af gabapentin Mylan, 1 stykki af Pregabalin Krka,8 stykki af lyfseðilsskyldum læknislyfjum og 99,97 grömm og 4 stykki af óþekktum efnum, án þess að hafa markaðs og lyfsöluleyfi Lyfjastofnunar og án þess að hafa lyfseðil eða lyfjaávísun fyrir lyfjunum í læknisfræðilegum tilgangi. Jafnframt va r fallið frá heimfærslu brotsins til 1. og 2. mgr. 3. gr. laga um ávana- og fíkniefni.

Ákærði krefst vægustu refsingar sem lög leyfa og verjandi ákærða krefst hæfilegrar þóknunar að mati dómsins.

Dómari tók við meðferð málsins 30. september 2022 en hafði fram aðþeim tíma engin afskipti haft að meðferð málsins.

I Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Um málsatvik vísast til ákæruskjals. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

II

Ákærði er fæddur í [...]. Samkvæmt framlögðu sakavottorði, dags. 6. júlí 2022, á hann að baki sakarferil sem nær aftur til ársins [...]. Ákærði var dæmdur í 60 daga fangelsi með dómi héraðsdóms [...] 2016, m. a. fyrir akstur undir áhrifum ávana- og fíkniefna og brots gegn lögum um ávana- og fíkniefni. Þá var honum gerð sektarrefsing með dómi héraðsdóms [...]2016, m. a. vegna aksturs undir áhrifum ávana- og fíkniefna. Í báðum tilvikum var ákærði sviptur ökurétti tímabundið. Einnig var ákærða gerð sektar meðsektargerðlögreglustjóra [...]2017 vegna aksturs sviptur ökurétti. Loks var ákærða, með dómi héraðsdóms [...] 2018, gert að sæta fangelsi í fimm mánuði, en þar af voru tveir mánuðir skilorðsbundnir, fyrir akstur undir áhrifum ávana- og fíkniefna, ölvunarakstur, akstur sviptur ökurétti og þjófnað. V ið ákvörðun refsingar verður þvívið það miðað að það brot ákærða að aka undir áhrifum ávana- og fíkniefna sé nú ítrekað í þriðja sinn innan ítrekunartíma í skilningi 71. gr. almennra hegningarlaga nr. 19/1940, en í annað sinn það brot að aka akstur sviptur ökurétti. Sakarferill ákærða hefur að öðru leyti ekki áhrif við ákvörðun refsingar í máli þessu.

Ákærði framdi þau umferðarlagabrot sem greinir í 1. ákærulið á meðan hann var á skilorði vegna dóms frá [...]2018. Við ákvörðun refsingar ákærða vegna þess brots er horft til ítrekunaráhrifa. Með vísan til 60 gr. almennra hegningarlaga verður skilorðið látið halda sér. Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin fangelsi í fjóra mánuði.

Með vísan til þeirra lagaákvæða er greinir í ákæru er ítrekuð ævilöng ökuréttarsvipting ákærða og gerðir upptækir til ríkissjóðs 96 lítrar af landa, 446 lítrar af gambra, 7,09 gaf amfetamíni, 71,04 gaf maríhúana, 54 stykki af gabapentin Mylan, 1 stykki af Pregabalin Krka, 8 stykki af lyfseðilsskyldum læknislyfjum, 99,97 g og 4 stykki af óþekktum efnum, gaddakylfa og sprengja sem lagt var hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef P-kk-ef lögmanns, 150.000 krónur að meðtöldum virðisaukaskatti, og 339.298 krónur í annan í sakarkostnað samkvæmt framlögð um yfirlitum ákæruvaldsins.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærði, G-kk-nf H-kk-nf K-kk-nf, sæti fangelsi í fjóra mánuði.

Ævilöng ökuréttarsvipting ákærða er ítrekuð.

Ákærði sæti upptöku á 96 lítrum af landa, 446 lítrum af gambra, 7,09 gaf amfetamíni, 71,04 gaf maríhúana, 54 stykkjum af gabapentin Mylan, 1 stykki af Pregabalin Krka, 8 stykkjum af lyfseðilsskyldum læknislyfjum, 99,97 g og 4 stykkjum af óþekktum efnum, gaddakylfu og sprengju.

Ákærði greiði málsvarnarþóknun skipaðs verjanda síns, S-kk-ef P-kk-ef lögmanns, 150.000 krónur, og 339.298 krónurí annan sakarkostnað.

S-kvk-nf E-kvk-nf K-kvk-nf (sign)